חקר

**חקר**, הידוע גם בכינוי **מדע**, **תחקיר** או **ביו-חקר** הוא שיטה מובחרת להשיג ידע שלא היה מוכר ולהפוך אותו לכזה שדווקא כן.

יש אנשים שמבצעים חקר באוניברסיטה אבל מי שמתרחק ממוסד בזוי זה הוא בפירוש חכם יותר. מי שאפילו מצליח לגלות מדע בעצמו למטרות רווח נקרא חוקר פרטי, כמו לדוגמה אוסוולדו ארניה המפורסם. אם אתם/ן הקוראים תוהים כעת "הכיצד הוא מפורסם אם בחיים שלי לא שמעתי את שמעו?" אז תדעו שיש על שמו רחוב שלם במדינת ישראל, היא ולא אחרת. באותו רחוב יש חצר עם כלב גדול ופעם אחת הלכתי שם ושמעתי נביחות אימים, אז אולי בעצם לא כל כך רצוי להיות מפורסם ושיקראו לרחוב על פי שמך, כי מי רוצה שנביחות אימים יהיו מקושרות לזהותו לנצח נצחים?

סליחה באם סטיתי מעצם הנושא. חקר מחולק להרבה סעיפים כגון כימיה, ביוסטטיסטיקה, חישוב, ואסטרולוגיה. אילו כעת אתם/ן חושבים בזעף ***ארבעה זה לא כזה הרבה, מה אתה מסתיר מאיתנו?*** ובכן איני מסתיר דבר, וחוזר חלילה! זאת הייתה בסך הכל דוגמית של העולם המדעי הנרחב שעליו הערך הזה מפרט.

## כימיה

תת-סעיף של חקר שמנסה למצוא אטומים. הדבר הוא כמובן בגדר המיותר כי כבר גילו אותם די מזמן, אז לחוקרים בתחום אין מה לעשות בחיים והם מבזבזים את זמנם בפיצוצים חסרי שחר בגווני סגול.

* **כימיה אורגנית**: תת-תת-סעיף ששואף לבדוק מה מהדברים ביקומנו הגדול הוא אורגניזם. נושא זה לא קשור בהחלט לאטומים או גם לכלום, ואיני יודע למה זה חלק מכימיה; אבל לא אני קובע להם את הכללים, אם מפריע לכם תתלוננו למישהו אחר במפגיע.

## ביוסטטיסטיקה

ענף שעוסק לרוב בספירת כבשים, וכמובן משעמם קיצונית. האנשים המתעסקים בעסק להלן הם רועי כבשים, שמעמידים פנים שיש ברשותם מדע כדי להרגיש טוב יותר עם חייהם המונוטוניים. המחשה:

\*חנה [רועת הכבשים **המוסמכת** של מושב כפר יונה] קמה עם הנץ השעה שש וארבעים ומכינה כריך עם גבינת שמנת\*

\*חנה סופרת כבשים כל העת ולא כיף לה\*

\*חנה חושבת בליבה: "הנה תכנית עלתה לה בראשי! מאילך ועתה אעמיד פנים שאני עושה חקר המכיל משמעות"

**וכך**, רבותי, נבראה תרמית מזיקה.

לעומת זאת ביולוגיה היא תחום טיפה יותר רציני ואחראי שבו נלחמים במיקרובים, מה שיכול להיות תועלתני לבני אנוש. אם לא הבנתם למה, תפעילו קצת את הקדקוד, אני לא מתעניין בלתת לכם הסברה ללא גבולות.

## ארכיאולוגיה

עצרו מיד! הודעה חשובה לפניכם ומכל צדדיכם!

ארכיאולוגיה היא לא סעיף **קיים ומציאותי** של חקר, ושמא רק משל הייתה. זאת לא *אופציה אפילו* שיתרחש תחום שכזה, ולא יעזרו שום מענות. ראו הוזהרתם.

## אינדוקציה

זהו הינו תחום חקר מחוכם להפליג. מכל הסעיפים של המדע הוא הכי לוגי מכולם ולכן יש בו צדק. התחום משתמש בשפע שרטוטים וגרפים בלטינית למען יראו וייראו (זה אומר שלטינית מפילה חששות על אנשים שחסרה להם ידיעה של דקדוק, ואם תגיד להם מילה ארוכה כמו מיקרוטובולי הם יתמרדו ממך). עם אינדוקציה מתאפשר אפילו להגיע לחלל הקיצון, רק שנדרשים למקם נקודה מאוד מזערית על גרף שכולו פיתולי, וזה אתגר כבד ומעיק. כמשתמע מכך, רק הבריות הכי גאונות יכולות להשתתף בסעיף הנ"ל. מסתבר שאתם אישית לא תצלחו בכך, כי אין מה לעשות, לא כולנו נולדנו עם רמת שכל.

## חישוב

דווקא תחום שקיים באמת לאמיתה. הבעיה רק שלומדים אותו בבית ספר, מה שמצער. אם נביט על הצד הפוזיטיבי, כשיש חרם לא ניתן ללכת אל בית הספר ואז המצב בגדר שיפור.

חישוב מורכב ממגוון פעילויות:

* חיבור: מה? באמת אתם לא יודעים מה זה? אני מרגיש רחמים כלפיכם כי זה הכי קל מהכל. אני אסביר עם סיפור מעשי: ללי (היא עלמה סינית) היו חמישה דיסקטים עם הוראות הפעלה, וכן פסל משכנע למדי של אווז ממין נקבה. כמה יש לה בסך הכל?
* חיסור: יש כמות שנמצאת ואז חלק ממנה נלקח, שואלים אותנו כמה נשאר.
* השלמה לריבוע: מתקבל ציור של ריבוע אבל חסר לו קו אחד בצדעיים. כדי להצליח בפעילות רצוי לאחוז בעיפרון.
* עצרת: כשהמוני אזרחים מתכנסים במקום ציבורי כדי להתחיל אירוע או מחאה או קרב מגע. צריך לחשב כמה מהם ימותו או יחוללו פגם בלתי הפיך בסוליית הנעל של חבריהם.